ທາງການ ລາວ ຕ້ອງການຄວາມຊ່ວຍເຫຼືອ 7.6 ລ້ານໂດລາ ຈາກຕ່າງປະເທດ ສຳລັບນຳໃຊ້ໃນໂຄງການ ເກັບກູ້ລະເບີດ UXO 
ໃນປັດຈຸບັນນີ້ ການຈັດຕັ້ງປະຕິບັດແຜນການເກັບກູ້ລະເບີດ UXO ໃນ ລາວ ເປັນການຮ່ວມມືລະຫວ່າງ ລັດຖະ ບານ ລາວ ກັບ ນານາຊາດໄລຍະທີ 3 ທີ່ໄດ້ເລີ່ມການຈັດຕັ້ງປະຕິບັດ ນັບຈາກປີ 2017 ເປັນຕົ້ນມາ.
ທາງການ ລາວ ຕ້ອງການຄວາມຊ່ວຍເຫຼືອດ້ານງົບປະມານຈາກຕ່າງປະເທດ 7 6 ລ້ານໂດລາ ສຳລັບນຳໃຊ້ໃນການພັດທະນາ-ປັບປຸງເພື່ອຍົກລະດັບປະສິດທິພາບການເກັບກູ້ລະເບີດ UXO ໃຫ້ສູງຂຶ້ນ ທ່ານ ໂຈມແຍງ ແພງທອງສະຫວັດ ຫົວໜ້າຫ້ອງການຄະນະກຳມະການຄຸ້ມຄອງແຫ່ງຊາດເພື່ອແກ້ ໄຂລະເບີດບໍ່ທັນແຕກທີ່ຕົກຄ້າງໃນ ລາວ (Lao UXO) ຖະແຫຼງວ່າການຈັດຕັ້ງປະຕິບັດແຜນງານໃນສ່ວນຂອງການພັດທະນາ-ປັບປຸງເພື່ອຍົກລະດັບປະສິດທິພາບໃນການເກັບກູ້ລະເບີດ UXO ໃຫ້ສູງຂຶ້ນຈະຕ້ອງໃຊ້ງົບປະມານຢ່າງໜ້ອຍ 7 6 ລ້ານໂດລາໃນປີ 2021 ແຕ່ເນື່ອງຈາກວ່າລັດຖະ ບານ ລາວ ບໍ່ສາມດຈະໃຫ້ການຕອບສະໜອງງົບປະມານດັ່ງກ່າວໄດ້ເລີຍຈຶ່ງຕ້ອງຂໍການຊ່ວຍເຫຼືອຈາກຕ່າງປະເທດເປັນດ້ານຫຼັກ ຊຶ່ງປັດຈຸບັນນີ້ Lao UXO ກໍໄດ້ຈັດທຳຮ່າງແຜນງານເພື່ອປະກອບການສະເໜີຂໍການຊ່ວຍເຫຼືອຈາກຕ່າງປະເທດສຳເລັດແລ້ວ ແລະ ຈະນຳສະເໜີຕໍ່ບັນດາປະ ເທດຜູ້ບໍລິຈາກເພື່ອໃຫ້ການຊ່ວຍເຫຼືອແກ່ ລາວ ໃນໄວໆນີ້ດັ່ງທີ່ທ່ານ ໂຈມແຍງ ໄດ້ໃຫ້ການຢືນຢັນວ່າ “ໄດ້ກະກຽມເອກະສານໃນຄວາມຄິດ ຫຼືວ່າເອກະສານສະເໜີຂໍທຶນ 23 ສະບັບເປັນເງິນທີ່ຕ້ອງການນີ້ແມ່ນ 7 6 ລ້ານໂດລາ ໃນນັ້ນກະລວມທັງຈະປຶກສາຫາລືເອກະພາບກັນໃນການແກ້ໄຂສະໜາມ ມິນ ໃນຕໍ່ໜ້ານອກຈາກນັ້ນກໍສິໄດ້ຂໍທຶນມາສ້າງຄວາມເຂັ້ມແຂງຍົກລະດັບຂີດຄວາມອາດສາມາດຂອງສູນຝຶກອົບຮົມ ເພື່ອເຮັດໜ້າທີ່ໃນການບໍລິຈາກກວ້າງຂວາງ ແລະ ດີຂຶ້ນກວ່າເກົ່າຈະໄດ້ປະ ເມີນປະສິດທິຜົນຂອງການຈັດຕັ້ງປະຕິບັດຢູ່ 6 ແຂວງເພື່ອປຽບທຽບປະສິດທິຜົນຂອງການຈັດຕັ້ງປະຕິບັດງານແກ້ໄຂບັນຫາລະເບີດບໍ່ທັນແຕກ ” ໃນປັດຈຸບັນການຈັດຕັ້ງປະຕິບັດແຜນການເກັບກູ້ລະເບີດ UXO ໃນ ລາວ ເປັນການຮ່ວມມືລະ ຫວ່າງ ລັດຖະບານ ລາວ ກັບ ນານາຊາດໄລຍະທີ 3 ທີ່ໄດ້ເລີ່ມການຈັດຕັ້ງປະຕິບັດນັບຈາກປີ 2017 ເປັນຕົ້ນມາ ແລະ ຈະສິ້ນສຸດໃນທ້າຍປີ 2021 ທີ່ລັດຖະບານ ລາວ ໄດ້ໃຫ້ຄວາມສຳຄັນກັບການຂະຫຍາຍການຮ່ວມມືກັບບັນດາອົງການສາກົນເປັນພິເສດໂດຍໃນນີ້ກໍລວມເຖິງການຮ່ວມມືກັບລັດຖະບານ ສະຫະລັດ ອາເມຣິກາ ດ້ວຍເພາະເຊື່ອວ່າຈະເຮັດໃຫ້ການຈັດຕັ້ງປະຕິບັດມີປະສິດ ທິພາບສູງຂຶ້ນ ແລະ ສາມາດທີ່ຈະບັນລຸເປົ້າໝາຍທີ່ວາງໄວ້ໃນ 3 ດ້ານກໍຄືການໂຄສະນາອົບຮົມ ກ່ຽວກັບ ອັນຕະລາຍຂອງລະເບີດ UXO ທີ່ແນໃສ່ການຫຼຸດອຸບັດຕິເຫດທີ່ເກີດຈາກ UXO ລົງໃຫ້ເປັນບໍ່ເກີນ 40 ກໍລະນີຕໍ່ປີ, ການຝຶກອາຊີບໃຫ້ກັບຜູ້ທີ່ໄດ້ຮັບເຄາະຈາກລະເບີດ UXO ໃຫ້ໄດ້ 20,000 ກວ່າຄົນ ແລະ ສ້າງວຽກເຮັດງານທຳທີ່ຖາວອນໃຫ້ກັບພວກເຂົາເຈົ້າຢ່າງຄົບຖ້ວນ ແລະ ການກວດກູ້ລະເບີດ UXO ໃນພື້ນທີ່ພັດທະນາບູລິມະສິດຂອງລັດຖະບານ 400 ກວ່າຈຸດສຸມໃຫ້ສຳເລັດຢ່າງຄົບຖ້ວນພາຍໃນປີ 2021 ດັ່ງກ່າວ ທັງນີ້ລັດຖະບານ ລາວ ໄດ້ເຂົ້າຮ່ວມເປັນພາຄີໃນສົນທິສັນຍາຕ້ານລະເບີດລູກຫວ່ານສາກົນທີ່ໄດ້ລົງນາມຢ່າງເປັນທາງການທີ່ນະຄອນຫຼວງ ອອສໂລ ຂອງປະເທດ ນໍເວ ໃນທ້າຍປີ 2008 ແລະ ໃຫ້ສັດຕະຍາບັນຕົ້ນປີ 2009 ເຮັດໃຫ້ລັດຖະບານ ລາວ ມີພັນທະຕ້ອງປະຕິບັດຕາມສົນທິສັນຍານັບຈາກວັນທີ 1 ສິງຫາ 2010 ເປັນຕົ້ນມາຊຶ່ງກໍນັບເປັນແນວທາງນຶ່ງທີ່ລັດຖະບານສາມາດໃຊ້ເປັນໂອກາດໃນການເສີມສ້າງການຮ່ວມມືເພື່ອດຶງເອົາການຊ່ວຍເຫຼືອຈາກຕ່າງປະເທດ ເພື່ອນຳໃຊ້ໃນການແກ້ໄຂບັນຫາລະເບີດ UXO ໃນ ລາວ ໃນປີ 2019 ທີ່ຜ່ານມາລັດຖະບານ ລາວ ກໍໄດ້ຮັບການຊ່ວຍເຫຼືອຈາກຕ່າງປະເທດເຖິງ 45 5 ລ້ານໂດລາ ໃນນີ້ກໍລວມເຖິງການຊ່ວຍເຫຼືອຈາກລັດຖະບານ ສະຫະລັດ ອາເມຣິກາ 9 2 ລ້ານໂດລາ ຊຶ່ງແບ່ງເປັນ 1 7 ລ້ານໂດລານຳໃຊ້ເພື່ອເຮັດໃຫ້ການສຳຫຼວດທີ່ບໍ່ແມ່ນວິຊາການໃນ 950 ບ້ານທີ່ແຂວງພາກໃຕ້ມີປະສິດທິພາບສູງຂຶ້ນ ທັງຍັງໄດ້ສຳຫຼວດແບບວິຊາການໃນ 338 ບ້ານ ດ້ວຍເປົ້າ ໝາຍເພື່ອເກັບກູ້ລະເບີດ UXO ໃຫ້ໝົດໄປຈາກເຂດທີ່ຢູ່ອາໄສ ແລະ ທີ່ທຳກິນຂອງປະຊາຊົນໃນເຂດດັ່ງກ່າວ ນອກຈາກນີ້ລັດຖະບານ ສະຫະລັດ ໄດ້ໃຫ້ການຊ່ວຍເຫຼືອ 4 5 ລ້ານໂດລາເພື່ອການສຳຫຼວດ ແລະ ເກັບກູ້ລະເບີດ UXO ທີ່ເມືອງ ເຊໂປນ, ເມືອງ ພິນ, ເມືອງ ວິລະບູລີ ແລະ ເມືອງ ນອງ ແຂວງສະ ຫວັນນະເຂດ ໃນປີ 2019 ແລະ ການຊ່ວຍເຫຼືອ 3 ລ້ານໂດລາເພື່ອນຳໃຊ້ໃນການເກັບກູ້ລະເບີດ UXO ໃນເຂດ 94 ບ້ານທີ່ເມືອງ ໜອງແຮດ, ເມືອງ ຄູນ ແລະ ເມືອງ ຜາໄຊ ແຂວງຊຽງຂວາງ ນັບແຕ່ປີ 1995 ລັດຖະບານ ສະຫະລັດ ໄດ້ໃຫ້ການຊ່ວຍເຫຼືອ ລາວ ເຖິງ 135 ລ້ານໂດລາ ແລະ ໄດ້ເກັບກູ້ລະເບີດ UXO ອອກຈາກພື້ນທີ່ 432 ກິໂລແມັດມົນທົນ, ທຳລາຍລະເບີດ UXO ຫຼາຍກວ່າ 1 6 ລ້ານໜ່ວຍຫຼື 2 ເປີເຊັນຂອງລະເບີດ UXO ທີ່ຕົກຄ້າງໃນ ລາວ